Document ID: 32005D0179

KOMMISSIONENS BESLUTNING
af 4. marts 2005
om ændring af beslutning 93/52/EØF og 2003/467/EF for så vidt angår erklæringen om, at Slovenien er fri for brucellose (B. melitensis) og enzootisk kvægleukose og Slovakiet fri for kvægtuberkulose og kvægbrucellose
(meddelt under nummer K(2005) 483)
(EØS-relevant tekst)
(2005/179/EF)
KOMMISSIONEN FOR DE EUROPÆSIKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E,
under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, punkt II, og
ud fra følgende betragtninger:
(1)
Ved Kommissionens beslutning 93/52/EØF af 21. december 1992 om konstatering af at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), er der opstillet en liste over regioner i medlemsstater, som anerkendes som officielt fri for brucellose (B. melitensis) i overensstemmelse med direktiv 91/68/EØF.
(2)
I Slovenien har fåre- og gedebrucellose været anmeldelsespligtig i mindst fem år, og der har ikke været noget officielt bekræftet tilfælde af denne sygdom i den periode. Den pågældende medlemsstat har også nedlagt forbud mod at vaccinere mod denne sygdom i mindst tre år. Endvidere har Slovenien forpligtet sig til at overholde visse andre bestemmelser i direktiv 91/68/EØF vedrørende stikprøver, der skal foretages efter anerkendelse af, at denne medlemsstat er fri for brucellose. Slovenien bør derfor anerkendes som officielt fri for brucellose (B. melitensis) for så vidt angår fåre- og gedebedrifter.
(3)
Direktiv 64/432/EØF foreskriver, at medlemsstater eller områder eller regioner heraf kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
(4)
Listerne over medlemsstater, der er erklæret fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4).
(5)
På grundlag af Kommissionens vurdering af den dokumentation, Slovenien har fremlagt for at godtgøre, at de relevante betingelser i direktiv 64/432/EØF overholdes for så vidt angår frihed for enzootisk kvægleukose, bør hele denne medlemsstat erklæres officielt fri for enzootisk kvægleukose.
(6)
På grundlag af Kommissionens vurdering af den dokumentation, Slovakiet har fremlagt for at godtgøre, at de relevante betingelser i direktiv 64/432/EØF overholdes for så vidt angår frihed for kvægtuberkulose og kvægbrucellose, bør hele denne medlemsstat erklæres officielt fri for kvægtuberkulose og kvægbrucellose.
(7)
Beslutning 93/52/EØF og 2003/467/EF bør derfor ændres i overensstemmelse hermed.
(8)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 93/52/EØF ændres som angivet i bilag I til nærværende beslutning.
Artikel 2
Bilag I, II og III til beslutning 2003/467/EF ændres som angivet i bilag II til nærværende beslutning.
Artikel 3
Denne beslutning er rettet til medlemsstaterne.
Udfærdiget i Bruxelles, den 4. marts 2005.

Labels: 0
18
6